## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2021. október 20-i ülésére)

### Tárgy: A közművelődésről szóló önkormányzati rendelet megalkotása

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladatok egyike a kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) 73. § (1)-(2) bekezdései értelmében a közművelődéshez való jog gyakorlása közérdek, a közművelődési tevékenységek támogatása közcél. A közművelődés feltételeinek biztosítása alapvetően az állam és a helyi önkormányzatok feladata.

A Kultv. 76. § (1) bekezdése szerint a települési önkormányzat kötelező feladata a helyi közművelődési tevékenység támogatása.

A települési önkormányzat ezt a feladatát

* közművelődési alapszolgáltatások megszervezése,
* a közművelődési rendeletében rögzített feladatai vagy egyéb feladatok ellátására a közművelődési célú tevékenységet folytatók részére pénzügyi támogatás biztosítása,
* valamint a helyi lakossági képviselet biztosítása érdekében Közművelődési Kerekasztal megalakítása révén látja el.

A Kultv. 76. § (6) bekezdése értelmében az 5000 fő lakosságszám feletti települési önkormányzat az alábbi közművelődési alapszolgáltatások közül az a) pont szerinti, valamint a b)-g) pont szerinti közművelődési alapszolgáltatásokból legalább kettő megszervezésére köteles:

a) művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

b) a közösségi és társadalmi részvétel fejlesztése,

c) az egész életre kiterjedő tanulás feltételeinek biztosítása,

d) a hagyományos közösségi kulturális értékek átörökítése feltételeinek biztosítása,

e) az amatőr alkotó- és előadó-művészeti tevékenység feltételeinek biztosítása,

f) a tehetséggondozás- és -fejlesztés feltételeinek biztosítása, valamint

g) a kulturális alapú gazdaságfejlesztés.

A települési önkormányzatnak a közművelődési alapszolgáltatások folyamatos hozzáférhetősége érdekében közművelődési intézményt kell biztosítani. Kiskőrösön a Kultv.-ben felsorolt közművelődési intézmények közül jelenleg művelődési központ működik.A művelődési központ olyan közművelődési intézmény, amely legalább öt közművelődési alapszolgáltatást biztosít.

A Kultv. 83/A.§-a alapján a települési önkormányzat rendeletben határozza meg az ellátandó közművelődési alapszolgáltatások körét, valamint feladatellátásának formáját, módját és mértékét.

Kiskőrös Város Önkormányzat Képviselő-testülete a helyi közművelődési feladatok meghatározásáról és ellátásáról szóló 4/1999. (IV.1.) önkormányzati rendeletében határozta meg a település közművelődési feladatait, a feladat ellátásának szervezeti kereteit, valamint a feladatok ellátásának finanszírozását.

A Kultv. módosításából és a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018 (VII. 9.) EMMI rendelet hatályba lépéséből következő jogszabályi változások szükségessé tették a helyi közművelődési feladatok meghatározásáról és ellátásáról szóló önkormányzati rendelet felülvizsgálatát, melynek eredményeképp annak hatályon kívül helyezése és új rendelet elfogadása szükséges.

A rendelet-tervezetben az alábbi öt közművelődési alapszolgáltatás biztosítása került rögzítésre:

1. művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítsa,
2. a közösségi és társadalmi részvétel fejlesztése,
3. az egész életre kiterjedő tanulás feltételeinek biztosítása,
4. a hagyományos közösségi kulturális értékek átörökítése feltételeinek biztosítása,
5. az amatőr alkotó- és előadó-művészeti tevékenység feltételeinek biztosítása,

A művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása keretében érdekében a Kultv. 76. § (4) bekezdése szerint az önkormányzat:

* 1. a művelődő közösségnek rendszeres és alkalomszerű művelődési vagy közösségi tevékenysége végzésének helyszínét biztosítja,
  2. a művelődő közösség számára bemutatkozási lehetőségeket teremt,
  3. fórumot szervez a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

A közösségi és társadalmi részvétel fejlesztése érdekében a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet (a továbbiakban: EMMI rendelet) 6.§ (1) bekezdése alapján az alábbi szakmai feladatokat láthatja el a feladatellátó:

* 1. a helyi társadalom kapcsolatrendszerének, közösségi életének, érdekérvényesítésének, az állampolgári részvétel fejlődését elősegítő, közösségfejlesztő programokat, tevékenységeket vagy szolgáltatásokat szervez,
  2. támogatja az önkéntes tevékenységeket, az önkéntességgel kapcsolatos programokat, vagy szolgáltatásokat szervez,
  3. a gyermekek, az ifjúság, az idősek művelődését segítő, a családi életre nevelő családbarát, a generációk közötti kapcsolatokat, együttműködést elősegítő programokat, tevékenységeket vagy szolgáltatásokat szervez,
  4. a különböző kultúrák közötti kapcsolatok kiépítését és fenntartását elősegítő programokat, tevékenységeket vagy szolgáltatásokat szervez,
  5. a szegénységben vagy más hátránnyal élő csoportok társadalmi, kulturális részvételét fejlesztő, a megértést, a befogadást, a felzárkózást, az esélyegyenlőség megvalósulását elősegítő programokat, tevékenységeket vagy szolgáltatásokat szervez,
  6. a lelki egészség megőrzését szolgáló, a függőséget, devianciát, áldozattá válást megelőző programokat, tevékenységeket vagy szolgáltatásokat szervez,
  7. a települési önkormányzattal együttműködésben szakmai támogatást biztosít a helyi partnerségi egyeztetési, együttműködési folyamatok kialakításához és működtetéséhez, biztosítja a közösségi tervezési folyamatok szakmai, szervezési és technikai feltételeit, valamint
  8. az a)-g) pontban foglalt tevékenységek megvalósításában szakmai és infrastrukturális támogatást nyújt.

Az egész életre kiterjedő tanulás feltételeinek biztosítása érdekében az EMMI rendelet 7.§ (1) bekezdése szerint az alábbi szakmai feladatokat láthatja el a feladatellátó:

1. iskolarendszeren kívüli tanfolyamokat, képzési alkalmakat szervez, támogatja azok megvalósítását,
2. iskolarendszeren kívüli öntevékeny, önképző szakkörök, klubok, közösségek megalakulását, tevékenységét szervezi, támogatja azok megvalósítását,
3. az életminőséget és életesélyt javító tanulási lehetőségeket szervez, támogatja azok megvalósulását,
4. népfőiskolai programokat, szabadegyetemeket szervez, támogatja azok megvalósítását,
5. ismeretterjesztő alkalmakat szervez, támogatja azok megvalósítását és ismeretszerző lehetőségeket teremt, valamint
6. hozzásegít az elektronikus közszolgáltatások megismeréséhez, a digitális világban történő eligazodáshoz, az ezeket szolgáló eszközök alkalmazásához

A hagyományos közösségi kulturális értékek átörökítése feltételeinek biztosítása érdekében az EMMI rendelet 8. § (1) bekezdése szerint az alábbi szakmai feladatokat láthatja el a feladatellátó:

* 1. a helytörténettel, a népművészettel, a népi iparművészettel és a település szellemi kulturális örökségével kapcsolatos csoportot, szakkört, klubot működtet, támogatja a művelődő közösségek ezirányú munkáját,
  2. részt vesz a helyi művelődési szokások gondozásában, gazdagításában, értéktárak kialakításában, gondozásában, a települési értékeket bemutató és népszerűsítő programokat, tevékenységeket, szolgáltatásokat szervez, és támogatja azok megvalósítását,
  3. az anyanyelvápolás érdekében programokat, tevékenységeket, szolgáltatásokat szervez, támogatja a művelődő közösségek ezirányú munkáját,
  4. a nemzeti, az európai és az egyetemes kultúra, továbbá a külhoni nemzetrészek kulturális értékeinek megismertetése érdekében programokat, tevékenységeket, szolgáltatásokat szervez, támogatja azok megvalósítását,
  5. a helyi vagy térségi nemzetiségi vagy kisebbségi közösségek bevonásával a nemzetiségi és más kisebbségi kultúra értékeinek megismertetése érdekében programokat, tevékenységeket, szolgáltatásokat szervez, támogatja azok megvalósítását, valamint
  6. az ünnepek kultúrájának gondozása érdekében a helyi szokások figyelembevételével, a művelődő közösségek, illetve a hagyományos közösségi kulturális értékek átörökítésével foglalkozó közösségek bevonásával szervezi az állami, a nemzeti, a társadalmi és településhez kötődő ünnepek helyi alkalmait, támogatja azok megvalósítását.

Az amatőr alkotó- és előadó-művészeti tevékenység feltételeinek biztosítása érdekében az EMMI rendelet 9.§ (1) bekezdése szerint az alábbi szakmai feladatokat láthatja el a feladatellátó:

* 1. a képzőművészet, a zeneművészet, a táncművészet, a színház- és bábművészet, a versmondás, a film- és médiaművészetek, az irodalom területén tevékenységet folytató amatőrművészeti csoportot, szakkört, klubot szervez, elősegíti azok létrejöttét, támogatja azok működését, valamint
  2. az a) pont szerinti közösségek tevékenységének támogatása érdekében szakmai és infrastrukturális támogatást nyújt.

A rendelet-tervezet a Kultv. 83/A.§ (1) bekezdése alapján Kiskőrös Város Cigány Nemzetiségi Önkormányzatával, Kiskőrös Város Német Nemzetiségi Önkormányzatával és Kiskőrös Város Szlovák Nemzetiségi Önkormányzatával egyeztetésre került. A Nemzetiségi Önkormányzatok a rendelet-tervezettel egyetértettek.

A fentiek alapján javaslom, hogy a Képviselő-testület a közművelődésről szóló önkormányzati rendeletet a rendelet-tervezetben foglaltak szerint fogadja el.

**Kiskőrös, 2021. október 12.**

**Domonyi László s.k.,**

**polgármester**

**KISKŐRÖS VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2021. ( ) önkormányzati rendelete**

**a közművelődésről**

(tervezet)

Kiskőrös Város Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. § (1)-(2) bekezdésében meghatározott feladatkörében eljárva a következőket rendeli el:

**1. Általános rendelkezések**

**1. §**

A rendelet célja, hogy Kiskőrös Város Önkormányzata (a továbbiakban: önkormányzat) Kiskőrös Város lakossága művelődési igényeinek kielégítése érdekében és kulturális szükségleteinek figyelembevételével, a helyi lehetőségek és sajátosságok alapján meghatározza az ellátandó közművelődési alapszolgáltatások körét, valamint feladatellátásának formáját, módját és mértékét.

**2. §**

A rendelet hatálya kiterjed

1. az önkormányzat feladatkörébe tartozó közművelődési tevékenységet folytató intézményekre,
2. a közművelődési tevékenység megszervezésében résztvevőkre,
3. a közművelődési megállapodás alapján közművelődési alapszolgáltatást biztosító természetes és jogi személyre,
4. a közművelődési szolgáltatást igénybe vevőkre.

**2. Az önkormányzat közművelődési alapszolgáltatásai**

**3. §**

1. Az önkormányzat a helyi közművelődési tevékenységet a (2) bekezdés szerinti közművelődési alapszolgáltatások megszervezésével támogatja.
2. A közművelődési alapszolgáltatások:
3. művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. § (4) bekezdésében foglaltaknak megfelelően,
4. a közösségi és társadalmi részvétel fejlesztése a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet (a továbbiakban: EMMI rendelet) 6. § (1) bekezdésében foglaltaknak megfelelően,
5. az egész életre kiterjedő tanulás feltételeinek biztosítása az EMMI rendelet 7. § (1) bekezdésében foglaltaknak megfelelően,
6. a hagyományos közösségi kulturális értékek átörökítése feltételeinek biztosítása az EMMI rendelet 8. § (1) bekezdésében foglaltaknak megfelelően,
7. az amatőr alkotó- és előadó-művészeti tevékenység feltételeinek biztosítása az EMMI rendelet 9. § (1) bekezdésében foglaltaknak megfelelően.
8. Az önkormányzat a (2) bekezdés szerinti alapszolgálatások keretei között különösen a következő feladatokat támogatja:
9. az iskolarendszeren kívüli képzési lehetőségek közül számítástechnikai és képességfejlesztő tanfolyamok szervezése,
10. a település, a kistérség természeti, környezeti, kulturális közösségei értékeinek és adottságainak közismertté tétele,
11. a lokálpatriotizmus erősítése érdekében helyi információk cseréje, a helyi értékeket védő, gazdagító összefogások ösztönzése,
12. helytörténeti, településismertető kiállítás, helyi ünnepi alkalmak biztosítása, műsorok, bemutatók, fesztiválok, vetélkedők szervezése,
13. a közösségi emlékezet gazdagításához a kulturális élet eseményeiről dokumentumok gyűjtése, őrzése, közismertté tétele, a helyi társadalom kiemelkedő közösségei, személyiségei tevékenységének bemutatása, méltatása,
14. az egyetemes, a nemzeti, az etnikai, a kisebbségi, az ökológiai kultúra értékei megismeréséhez művelődési alkalmak biztosítása: színházi előadások, hangversenyek, kiállítások, irodalmi estek szervezése,
15. népdal, néptánc, tárgyalkotó közösségek életre hívása, működtetése, találkozók, fesztiválok, kiállítások rendezése,
16. nemzeti és a helyi ünnepek, évfordulók, a társadalmi és az egyházi hagyományos ünnepek közismertté tétele a közművelődés lehetőségeivel,
17. a különböző korosztályok eltérő szórakozási és közösségi igényeihez kulturált lehetőségek, kis közösségek szervezése,
18. a helyi társadalom értékeinek bemutatásához rendezvények szervezése,
19. amatőr művészeti csoportok, körök, alkotó műhelyek támogatása, szervezése,
20. kiemelkedő tehetségű helyi alkotók közismertté tétele,
21. tájékoztatási, együttműködési, művelődési alkalmak kialakítása, rendszeressé tétele a helyi lakosság különböző tevékenységű, korú, nemű, világnézetű közösségei között,
22. együttműködés a helyi televízió, rádió és nyomtatott sajtó szerkesztőivel.

**3. A közművelődési alapszolgáltatások ellátásának szervezeti keretei**

**4. §**

1. Az önkormányzat a 3.§-ban meghatározott közművelődési feladatok megvalósítására közművelődési megállapodást köt.
2. Az önkormányzat a közművelődési alapszolgáltatások folyamatos hozzáférhetősége érdekében közművelődési intézményt, művelődési központot tart fenn, melyet közművelődési megállapodás keretében működtet.

**4. A közművelődési alapszolgáltatási feladatok finanszírozása**

**5. §**

1. Az önkormányzat a közművelődési alapszolgáltatások ellátását saját költségvetésből finanszírozza, melynek forrása a saját bevétel, a központi költségvetésből származó állami hozzájárulás, a központi költségvetési forrásból pályázati úton elnyerhető érdekeltségnövelő támogatások és pályázati úton elnyerhető támogatások.
2. Az önkormányzat a közművelődési feladatok ellátására fordítható támogatás összegét és címzettjeit az éves költségvetési rendeleteiben határozza meg.

**5. Záró rendelkezések**

**6. §**

Ez a rendelet a kihirdetését követő napon lép hatályba.

**7. §**

Hatályát veszti a helyi közművelődési feladatok meghatározásáról és ellátásáról szóló 4/1999. (IV.1.) önkormányzati rendelet.